**projektas**

**reg. Nr. T-225**

**2.18. darbotvarkės klausimas**

**Pasvalio rajono savivaldybės taryba**

**Sprendimas**

**Dėl viešo konkurso uab „pasvalio autobusų parkas“ vadovo pareigoms eiti organizavimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos darbo kodekso 41 straipsnio 3 dalimi, Lietuvos Respublikos akcinių bendrovių įstatymo 20 straipsnio 1 dalies 3 punktu, 29 straipsnio 6 dalimi, 37 straipsnio 3 dalimi, Pasvalio rajono savivaldybės taryba nusprendžia:

1. Skelbti viešą konkursą UAB „Pasvalio autobusų parkas“ vadovo pareigoms eiti.
2. Įpareigoti Pasvalio rajono savivaldybės administracijos direktorių:
   1. parengti teisės aktų reikalavimus atitinkantį viešo konkurso skelbimą ir organizuoti jo paskelbimą Valstybės tarnybos departamento prie Lietuvos Respublikos vidaus reikalų ministerijos, Pasvalio rajono savivaldybės ir UAB „Pasvalio autobusų parkas“ interneto svetainėse;
   2. papildomai organizuoti informacijos apie paskelbtą viešą konkursą UAB „Pasvalio autobusų parkas“ vadovo pareigoms eiti paviešinimą rajono laikraštyje „Darbas“.
3. Sprendimas įsigalioja kitą darbo dieną po Pasvalio rajono savivaldybės tarybos 2019 m. lapkričio 27 d. sprendimo Nr. T1-00\_\_\_ „Dėl Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos aprašo patvirtinimo“ įsigaliojimo dienos.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

J. Karčiauskienė

2019-11-05

Suderinta DVS Nr. RTS-244

Pasvalio rajono savivaldybės tarybai

**AIŠKINAMASIS RAŠTAS**

**Dėl viešo konkurso uab „pasvalio autobusų parkas“ vadovo pareigoms eiti organizavimo**

**2019-11-05**

Pasvalys

**1. Problemos esmė**

Lietuvos Respublikos darbo kodekso 41 straipsnio 3 dalyje nustatyta, kad darbuotojui parinkti į vadovaujančiųjų darbuotojų pareigas gali būti rengiamas konkursas. Kandidatui atrinkti ir patikrinti taikoma konkurso forma reiškia, kad be kita ko, yra apibrėžti kandidato reikalavimai, kad atranka vykdoma pagal iš anksto nustatytas procedūrines taisykles (paskelbimo, dokumentų rinkimo, vertinimo ir pan.). Paminėtina, kad konkursas turi atitikti skaidrumo reikalavimus, t. y. turi būti laikomasi aiškiai ir suprantamai išdėstytų konkursų sąlygų, jos neturi būti keičiamos jau vykstant konkursui. Konkurso sąlygos turi būti nustatytos kompetentingos institucijos. Šiuo atveju, viešo konkurso UAB „Pasvalio autobusų parkas“ vadovo pareigoms eiti sąlygos, t. y. konkurso organizavimas ir jo vykdymas, nustatytos Konkursų į Pasvalio rajono savivaldybės kontroliuojamų bendrovių vadovų pareigas organizavimo ir vykdymo tvarkos apraše.

Konkurso organizavimas apima: konkurso paskelbimą; dokumentų pateikimą ir priėmimą; konkurso komisijos sudarymą; pretendentų atranką.

Lietuvos Respublikos akcinių bendrovių įstatymo 20 straipsnio 1 dalies 3 punkte nustatyta, kad tuo atveju, kai bendrovėje nesudaroma nei stebėtojų taryba, nei valdyba, bendrovės vadovą renka visuotinis akcininkų susirinkimas.

**2. Kokios siūlomos naujos teisinio reguliavimo nuostatos ir kokių rezultatų laukiama**

Apibendrinant tai, kas išdėstyta, šiuo sprendimo projektu siūloma:

1. Savivaldybės tarybai priimti sprendimą skelbti viešą konkursą UAB „Pasvalio autobusų parkas“ vadovo pareigoms eiti.
2. Įpareigoti Pasvalio rajono savivaldybės administracijos direktorių: parengti teisės aktų reikalavimus atitinkantį viešo konkurso skelbimą ir organizuoti jo paskelbimą Valstybės tarnybos departamento, Savivaldybės ir UAB „Pasvalio autobusų parkas“ interneto svetainėse; papildomai organizuoti informacijos apie paskelbtą viešą konkursą paviešinimą rajono laikraštyje „Darbas“.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturi įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai** – Juridinis ir personalo skyrius.

**7. Sprendimo projekto rengimo metu gauti specialistų vertinimai ir išvados –** negauta.

Skyriaus vedėja Jurgita Karčiauskienė